Proiectul are o valoare totală de 465,8 milioane lei, fără TVA și o durată de realizare de doi ani.

Consiliul General al Municipiului București va dezbate miercuri, urmând să supună la vot, proiectul ”Penetrație prelungirea Ghencea Domnești și supralărgire bulevardul Ghencea”, unul dintre proiectele mult așteptate de locuitorii din zonă și a cărui neimplementare a dus inclus la proteste ale acestora.

Finanțarea proiectului urmează a fi făcută din bugetul Capitalei, se arată în raportul de specialitate privind aprobarea indicatorilor economici.

Lucrările presupun lărgirea prelungirii Ghencea până în Centura București la patru benzi, amenajarea de trotuare, realizare cale dublă si simplă de tramvai, realizarea unui nod intermodal cu parcare supraetajată în zona pasajului Domnești.

Odată aprobat de către CGMB proiectul va putea introdus spre finanțare în bugetul Capitalei, implementarea acestuia urmând să aibă loc, în funcție de existența resurselor necesare până în 2020.